PIRTTISAAREEN RACE

KILPAILUKUTSU

Aika ja paikka 2.8.2025, Pirttisaari

Järjestäjä Asikkalan Pursiseura ry

Säännöt Kilpapurjehduksessa noudatetaan voimassa olevia Purjehduksen kilpailusääntöjä, Etelä-Päijänne Raking -sääntöjä ja FinRating-tasoitussääntöä. Retkipurjehduksessa noudatetaan Meriteiden sääntöjä (mm. väistämissäännöt, perälippu paikallaan). Välittömästi tapahtumaa ennen jaettavat Purjehdusohjeet voivat muuttaa joitakin tämän kutsun sääntöjä.

Kilpailukelpoisuus Kilpailu on avoin. Veneen päällikön on oltava SPV:n tunnustaman purjehdusseuran jäsen. Veneen tulee olla katsastettu vähintään luokkaan 3. Veneellä tulee olla voimassa oleva vastuuvakuutus.

Luokat EPR-sarjan mukaiset luokat:

* **FR1- ja FR2 -luokat** (FinRating, iso ja pieni).
  + DH (Double Handed, enintään kaksihenkinen miehistö) ja NS (Non Spinnaker) ilmoittautuneet ovat automaattisesti mukana FR-luokissa.
* **RETKI-luokka**, EPR-sarjan ulkopuolinen luokka. Retkiluokalle otetaan aika, mutta retkiluokassa ei jaeta palkintoja.

Lähtö Lähtölinja sijaitsee Pirttisaaren tukikohdan edustalla. Ensimmäinen **kilpailulähtöaika** on aikaisintaan klo 11.00. Lähtöjä tarvittaessa porrastetaan luokittain, jotta kaikki veneet saadaan turvallisesti liikkeelle. **Retkiluokan** lähtöaika on klo 10.45.

Reitti ja maali Maalilinja sijaitsee Pirttisaaren tukikohdan edustalla. Lähtölinjan, purjehdittavan reitin ja maalilinjan tarkka kuvaus julkaistaan kipparikokouksessa kilpailuaamuna klo 09.30.

Ilmoittautuminen Kilpailuun ilmoittautuminen tapahtuu APS:n kotisivuilta kohdassa ”Kilpailutoiminta”. Netti-ilmoittautuminen on tehtävä 1.8. klo 17.00 mennessä.   
Jälki-ilmoittautuminen on 2.8. klo 08.30–09.25 Pirttisaaren grillikodassa.

Maksut Kilpailu- ja retkisarjalaisten maksu on 30 €, sisältäen tapahtuman, palkinnot, makkarat ja tukikohdan vierailumaksun **kahdelle vuorokaudelle** (pe ja la). Jälki-ilmoittautuneiden maksu on 40 €. Maksu suoritetaan ilmoittautumisen yhteydessä APS:n tilille FI92 5011 0920 0419 65. Viestikenttään ”APS-race25, kipparin nimi, veneen FR-luku ja nimi”.

Muuta Retkiluokan veneet osallistuvat arvontaan.

Tiedustelut Asikkalan Pursiseura, kilpailupäällikkö Kari Melanen 050 5252 333 (tekstiviesti).